धनजीव मिश्रा से मेरी पहली मुलाक़ात दो-तीन साल पहले, मधेशी शहीद पार्क, बीरगंज के कार्यालय में हुई। २० साल का सुन्दर-सुडौल, हँसमुख, तेजतरार लड़के के आंखों में चमक और मधेश के लिए कुछ करने की ललक देखी। वहाँ तमरा अभियान के युवा समिति का गठन करना था, जिल्ला अध्यक्ष के लिए कई उम्मीदवार थे, किसी एक का चुनाव करना कठिन हो गया, हमने सभी उम्मीदवारों को एक साथ बैठाया और आग्रह किया, “आपलोग अपने कलेजे पे हाथ रख कर खुद ही निर्णय करें, जो मधेश के लिए ज्यादा कारगर हो, उसे आपलोग स्वयं चुने”। सभी उम्मीदवारों ने धनजीव को चुना। मैं ख़ुद आश्चर्यचकित हो गया, जहां किसी पद के लिए मारामारी होती है, वही सभी में त्याग, समर्पण और विश्वास देख के लगा, अब मधेश बदलने वाला है।